మహాత్మా గాంధీ సేతువు

మహాత్మా గాంధీ సేతువు (గాంధీ సెతువు లేదా గంగా సేతువు) గంగానదిపై నిర్మించిన వంతెన. ఇది దక్షిణాన బీహార్ లోని పాట్నా , ఉత్తరాన హజీపూర్ లను కలుపుతుంది.  దీని పొడవు 5,750 మీటర్లు (18,860 అడుగులు). ఇది భారతదేశంలో రెండవ అతిపెద్ద వంతెన. దీనిని మే 1982న అప్పటి భారత ప్రధానమంత్రి ఇందిరా గాంధీ ప్రారంభించింది. ఈ వంతెనకు హజిపూర్ వైపు గల  ఉత్తర చివరన ప్రారంభోత్సవం చేసారు. దీనిని వేలాది మంది ప్రజలు సందర్శించారు.

ప్రణాళిక, ప్రాముఖ్యత 

ఈ వంతెన నిర్మాణానికి 1969 లో కేంద్ర ప్రభుత్వం అనుమతి మంజూరు చేసింది. దీనిని 1972 నుండి 1982 వరకు 10 సంవత్సరాల పాటు గామన్ ఇండియా లిమిటెడ్ సంస్థ నిర్మించింది. ఈ వంతెన నిర్మాణ వ్యయం అప్పటికి రూ.87.22 కోట్లు. ఈ వంతెనను ఉత్తర బీహార్, మిగిలిన బీహార్ ప్రాంతాలను అనుసంధానించడానికి నిర్మించారు. ఇది జాతీయ రహదారి 19లో భాగంగా ఉంది. ఈ వంతెన నిర్మాణానికి పూర్వం "రాజేంద్ర సేతువు" ను 1959లో ప్రారంభించబడినది. ఇది ఉత్తర బీహారుకు ఒకే ఒక మార్గం. అప్పటి నుండి "విక్రమశీల సేతువు" ను గంగానదిపై నిర్మించారు. రైలు-రోడ్డు వంతెనలు ప్రస్తుతం నిర్మాణంలో ఉన్నవి. ఇది దిగ్దా, సోనేపూర్, ముంజెర్ లను కలుపుతుంది. 

భారతీయ తపాలా వ్యవస్థ  ఒక పోస్టల్ స్టాంపును ఈ బ్రిడ్జి చిత్రంతో విడుదల చేసింది. ఈ తపాలా బిళ్లను 2007 ఆగస్టు 17 న 0500 పైసలు విలువతో విడుదల చేసారు.

మూలాలు 

వంతెనలు
మహాత్మాగాంధీ స్మారక చిహ్నాలు